**Вх. № АСД-04-37/04.10.2022г.**

**ДО ДИРЕКТОРА НА ДГ № 103**

**„ПАТИЛАНСКО ЦАРСТВО“ ГР. СОФИЯ**

**О Т Ч Е Т**

**за дейността на обществения съвет на ДГ №103**

**„Патиланско царство“ за периода 2019-2022 година**

 На **10.12.2019г.** се проведе събрание на представителите на родителите на децата от **ДГ № 103 “Патиланско царство“**,на което се сформира Обществен съвет към детската градина. Численият състав на членовете на Обществения съвет се състои от 5 души – един представител на администрация район „Подуяне“ – **зам. кмет Ани Бързанова** и четирима представители на родителите, които са:

**Председател:**

 1. Диляна Василева – представител на родителите

**Основни членове:**

 2. Росица Тошева – представител на родителите

 3. Милена Кръстанова – протоколчик – представител на родителите

 4. Николай Митковски – представител на родителите

 5. Ани Бързанова - /от район „Подуяне/

Към състава на общественият съвет са включени и трима резервни членове, които заемат мястото на отсъстващите от заседанията:

1. Георги Георгиев Тодоров
2. Марина Иванова Мамирева
3. Недялка Димитрова Стайкова

 На 14.10.2020 г. членовете на Обществения съвет се запознаха със стратегията за развитието на Детска градина № 103 „Патиланско царство“ за периода 2020-2024 г., приета с решение на педагогически съвет от 16.09.2020 г. След обсъждане на изложените данни Общественият съвет подкрепи всички планирани действия за осъществяване на поставените цели и прие да оказва пълно съдействие на директора и учителския колектив за осъществяването им.

 На 10.12.2020 г. поради въведените противоепидемични мерки в страната, в дистанционна форма се проведе заседание на обществения съвет към ДГ №103 "Патиланско царство" относно подпомагане храненето на децата от подготвителните групи, вида на закуската, организацията по избор на вида и предоставянето й на децата /чл.12, 13, 14, 15 от Наредбата за финансирането на институциите в системата на предучилищното и училищното образование/. Членовете на обществения съвет се запознаха с мнението на родителите закуската да бъде подкрепителна. След което преминаха към гласуване и приеха решението закуската на децата от подготвителните групи да бъде подкрепителна, която се дава под формата на плод или зеленчук към следобедната закуска от 15:30 ч.

 На 24.02.2021 г. се проведе заседание на Обществения съвет към ДГ № 103 „Патиланско царство“ в електронна среда относно: приемане отчет за изпълнение на бюджета за 2020 г. на детската градина; становище по план приема на децата в детска градина № 103 „Патиланско царство“ за учебната 2021/2022 г.; съгласуване изборът от учителите на познавателни книжки; обсъждане нуждата от предстоящи планови ремонти в детската градина. Г-жа Надя Иванова - счетоводител на детската градина представи отчета за изпълнение на бюджета за 2020 г. – по параграфи, подпараграфи и конкретни дейности. При 5 гласа „за“ отчетът бе приет от Обществения съвет. По т.2 от дневния ред, г-жа Венелина Шпицер запозна членовете на обществения съвет с плана за прием на децата за уч. 2021/ 2022 г., като ги информира за определения брой деца в групите на детските градини и ясли съгласно Наредбата за финансирането на институциите в системата на предучилищното и училищното образование, а именно: за учебната 2021/2022 г. в ДГ №103 - яслена група ще се обявявят 20 места по общ ред и 3 места с хронични заболявания, а първа градинска група - 23 места по общ ред, 2 места СОП и 3 места с хронични заболявания. След гласуване членовете на Обществения съвет приеха план приема на децата за уч. 2021/2022 г. По т.3, г-жа В. Шпицер представи предложенито на учителите за използване на познавателни книжки на издателство „КЛЕТ БЪЛГАРИЯ ООД“, които се предоставят от МОН за безвъзмезно ползване от децата в подготвителните групи - 5 и 6 годишни. Членовете на Обществения съвет споделиха своето удовлетворение от новите знания на децата си, поради което след гласуване приеха решението същите да се използват във възпитателно-образователния процес с децата.По т. 4 от дневния ред, г-жа В. Шпицер информира Обществения съвет за освежаващите ремонти в яслена група, две градински групи и администрация, направени през 2020г., както и за закупените нови легла за една група, лаптоп, настолен компютър, бензинова коса, бойлер, гумени изтривалки за външните стълби, водоструйка, прахосмукачки, пречистватели на въздух, котлони за кухнята. Г-жа Д. Василева постави въпроса за необходимостта от изравняване и поставяне на ударопоглъщаща настилка на площадките в двора, който след гласуване бе приет от Обществения съвет.

 На 04.06.2021г. се проведе заседание на Обществения съвет към ДГ № 103 „Патиланско царство“ в електронна среда, чрез използване на платформата за видеоконферентни разговори – ZOOM, на което бяха обсъдени въпросите, свързани с: изпълнението на бюджета за първото тримесечие на 2021 г.; графика за работа на детската градина през летния период и организиране на посещенията на децата в сборни групи; вземане на мерки за ограничаване на гълъбите до покривното и подпокривно пространство на сградата.По т. 1 от дневния ред г-жа Надя Иванова - счетоводител на детската градина, представи подробен анализ на разходването на финансовите средства по параграфи, подпараграфи и конкретни дейности за периода 01.01.2021 г. до 31.03.2021 г., който след гласуване, бе приет. По т.2 от дневния ред, г-жа Венелина Шпицер запозна членовете на обществения съвет с графика за работа през летния период, който с оглед намаляване броя на децата и във връзка с годишните отпуски на персонала, предвижда сборни групи през месеците юни, юли, август, до 14 септември вкл. След гласуване, графикът за работа през летния период бе приет. По т.3, предвид разположилите се в подпокривното пространство на сградата и терасите гълъби, г-жа Д. Василева изрази опасенията на родителската общност от евентуалните заболявания, които носят птиците. Г-жа В. Шпицер сподели какви мерки са предприети в тази посока, а именно: закупени са птицегони, на терасите са сложени различни по рода си висящи предмети, за да се прогонят гълъбите. След гласуване, изброените мерки бяха приети.

 На 10.12.2021 г. се проведе заседание в дистанционна форма във връзка с подпомагане храненето на децата от подготвителните групи. Родителите са запознати с възможността за избор - основна или подкрепителна закуска да получават децата им, като са предпочели децата им да получават подкрепителна закуска, която се дава под формата на плод или зеленчук към следобедната закуска от 15:30 ч. След гласуване, Обществения съвет прие същото решение.

 На 02.02.2022 г. се проведе заседание на Обществения съвет в електронна среда по следния дневен ред: отчет за изпълнение на бюджета за 2021 г. на ДГ № 103 „Патиланско царство“; становище по план приема на децата за учебната 2021/2022 г.; съгласуване изборът от учителите на познавателни книжки. По т.1, г-жа Надя Иванова - счетоводител на детската градина, представи отчета за изпълнение на бюджета за 2021 г. - по параграфи, подпараграфи и конкретни дейности. Г-жа Д. Василева отбеляза, че за да няма детската градина неразплатени задължения в края на 2021 г., се спазва строга финансова дисциплина и е налице много добра организация между отговорните служители. Г-жа Кръстанова изрази положително становище за разходваните средства по дейности и параграфи. Членовете преминаха към гласуване и приеха отчета за изпълнение на бюджета за 2021 г. По т.2, съгласно Наредбата за финансирането на институциите в системата на предучилищното и училищното образование и в нейното Приложение № 7 е определен броят на децата в групите на детските градини и ясли. В чл. 57 от Наредбата е дадена възможност броят на децата в групите да се завиши с до 2 деца в група над максималния, а в чл. 58. (1) се казва, че в детските градини, прилагащи система на делегиран бюджет, /каквато е нашата ДГ/ броят на групите и броят на децата в група се определят от директора на детската градина при спазване на тази наредба. След гласуване Общественият съвет прие план приема на децата за уч. 2021/2022 г. По т.3, г-жа Шпицер сподели, че всички учители са единодушни да се използват познавателните книжки на издателство „КЛЕТ БЪЛГАРИЯ ООД“, тъй като образователното съдържание в тях е съобразено с ДОС за предучилищно образование. Г-жа Василева отбеляза, че учителите са тези, които могат професионално и компетентно да изберат най-подходящите за децата познавателни книжки и че родителите нямат основание да не се доверят за направения избор. Членовете на Обществения съвет се съгласиха с изложените мнения, преминаха към гласуване, след което предложението бе прието.

 На 24.02.2022 г. се проведе заседание в дистанционна форма относно обсъждане предложение на директора на ДГ № 103 „Патиланско царство“ за награждаване на учител работещ в детската градина за принос в развитието на предучилищното образование от Столична община.Г-жа Венелина Шпицер предложи за гласуване решението си да се награди старши учител г-жа Гена Петрова, като сподели своите наблюдения и впечатления относно нейната дългогодишната и отговорна работата като учител в детската градина, в която тя работи вече 40 години с нестихващ ентусиазъм. Членовете на Обществения съвет гласуваха и приеха решението за награждаване. На заседанието се поставиха също мотивите и аргументите на Обществения съвет за награждаване на директора на детската градина за принос в развитието на предучилищното образование от Столична община. Г-жа Венелина Шпицер е директор, уважаващ личността, умеещ да създава топла атмосфера, както за персонала така и за децата отглеждани в детската градина. През годините се е доказала, като личност която цени и подкрепя екипа на детската градина. Участва и печели различни проекти, които допринасят за облагородяване на материалната база. Създава развиваща среда за екипа на ДГ 103 „Патиланско царство“. Успешно сътрудничи с родители и външни представители на различни институции, с които детската градина е партньор. Обществения съвет подкрепи избора на районната администрация – “Подуяне” за награждаването на директора на детската градина за принос в развитието на предучилищното образование от Столична община – г-жа Венелина Шпицер.

 На 24.06.2022 г. се проведе заседение на Обществения съвет относно участието на ДГ № 103 „Патиланско царство“ по програма на Еразъм +. Г-жа В. Шпицер запозна членовете на обществения съвет с избраните педагогически специалисти, които ще се включат в обучението на тема: "Дигитална комуникация и сътрудничество с Офис 365", както и с дейностите по проект 2022-1-BG01-KA122-SCH-000072233 по програма Еразъм+, КД 1: публикуване на информация за проекта в сайта на учебното заведение; сформиране на комисия за подбор на участниците в мобилността и провеждане на процедурата; провеждане на опреснителен курс по английски език преди осъществяване на мобилността; заседание на ръководния екип за дейностите, които се извършват след проведеното обучение от учителите в колектива; провеждане на вътрешни открити педагогически практики (уроци) с демонстрации на приложеното от обучението в курса; публикуване информация на сайта на учебното заведение за проведените педагогически практики; заседание на ръководния екип за дейностите, свързани с проведените педагогически практики и планиране на заключително мероприятие по проекта; публикуване на резултатите от работата по проекта в онлайн платформата на Еразъм+; отчет за дейностите по проекта в онлайн платформа.

Изготвил: .......................................

Диляна Дилова – Председател на Обществения съвет